**Uudenkaupungin seurakunta 5.6.2020**

**Tiedote koskien hautajaisia Korona-epidemian aikana**

**Väkimäärät ja turvavälit:**

Kirkollisiin toimituksiin saa 5.6.2020 alkaen osallistua Uudenkaupungin siunauskappelissa maksimissaan 50 henkilöä.

Saattoväen tulee noudattaa turvavälejä ja istua kappelissa oransseilla lapuilla merkityillä paikoilla. ***Kappelissa keskikäytävän molemmin puolin on jätetty kolme ensimmäistä penkkiriviä laputtamatta, nämä penkkirivit ovat tarkoitettu lähiomaisille, sikäli kuin he istuvat perhekunnittain, jolloin 2 metrin turvavälit eivät koske heitä.***

**Muistotilaisuuksien järjestäminen**

Tämän hetkisen linjauksen mukaan seurakunnan työntekijät pidättäytyvät muistotilaisuuksista 31.8.2020 asti voidakseen turvata työkykynsä läpi kriisivaiheen. Muutoin periaatteet muistotilaisuuksissa väkimäärien rajoituksista ja turvavälien pitämisistä ovat samat kuin itse siunaustilaisuuksissakin.

**Hyvät käytänteet epidemia-oloissa**

Edelleen muistutetaan yleisestä varovaisuudesta ja hyvistä käytänteistä epidemia-oloissa. Huolehdimme parhaamme mukaan käsien pesusta, emme kättele toisiamme ja pyrimme pitämään riittävän turvaetäisyyden toisiimme.

Kiitämme ymmärryksestä ja hyvästä yhteistyöstä. Herra on meidän Paimenemme – tänäänkin.

Uudessakaupungissa perjantaina 5.6.2020

Juhana Markkula, kirkkoherra